Луњов је требало да дебитује за сениорску репрезентацију Русије на Купу конфедерација 2017, али је због повреде задобијене у првенственој утакмици против Краснодара пропустио цео турнир. Прву утакмицу у репрезентативном дресу одиграо је 10. октобра 2017, била је то пријатељска утакмица против Ирана, резултат је био 1:1. Нешто више од месец дана касније уписао је и други наступ у репрезентативном дресу, овај пут противник је била Шпанија (резултат 3:3), а Луњов је пред сам крај утакмице задобио озбиљнију повреду главезбог које је хоспитализован. У марту 2018. као стартер је започео пријатељску утакмицу против Француске.